**Φύλλο Εργασίας 6 – Ελληνιστικοί Χρόνοι**

**1ο ΘΕΜΑ**

**1.α. (Ι) Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:**

1. Το πολιτικό σύστημα διακυβέρνησης των ελληνιστικών κρατών ήταν:

α. η δημοκρατία β. η αριστοκρατία γ. η απόλυτη μοναρχία δ. η τυραννία

2. Κατά την ελληνιστική εποχή τα μεγάλα διοικητικά, οικονομικά και πολιτιστικά κέντρα βρίσκονταν στη(ν):

α. μητροπολιτική Ελλάδα β. Μακεδονία γ. Ανατολή δ. Δύση

3. Την ελληνιστική περίοδο ιδρύθηκαν και αναπτύχθηκαν οι παρακάτω πόλεις:

α. Πύλος, Ορχομενός, Τίρυνθα
β. Αθήνα, Ρώμη, Θήβα
γ. Αθήνα, Σπάρτη, Κόρινθος.
δ. Αλεξάνδρεια, Αντιόχεια, Πέργαμος

4. Η μορφή της ελληνικής γλώσσας που προέκυψε και διαδόθηκε κατά τους ελληνιστικούς χρόνους οφείλεται στη(ν):

α. συγχώνευση της ιωνικής και της αττικής διαλέκτου
β. επικράτηση της δωρικής διαλέκτου
γ. επικράτηση της αττικής διαλέκτου
δ. συγχώνευση των ελληνικών διαλέκτων με βάση την αττική διάλεκτο

5. Η ανάπτυξη της Αλεξάνδρειας οφειλόταν κυρίως:

α. στο Μουσείο και τη Βιβλιοθήκη της
β. στο μεγάλο λιμάνι της
γ. στους τέσσερις συνοικισμούς της
δ. στην οχυρωμένη της ακρόπολη

**(II) Να χαρακτηρίσετε τις προτάσεις που ακολουθούν, γράφοντας Σωστό ή Λάθος:**

1. Στους ελληνιστικούς χρόνους οι πολίτες διαδραμάτιζαν σημαντικό ρόλο στην άσκηση της εξουσίας.
2. Οι βασιλείς του ελληνιστικού κόσμου ήταν κάτοχοι όλης της γης και του μεγαλύτερου μέρους της παραγωγής.
3. Στον ελληνιστικό κόσμο Έλληνες και αλλοεθνείς λειτούργησαν μέσα σε ένα ενιαίο οικονομικό σύστημα
4. Κατά την ελληνιστική περίοδο το κέντρο βάρους μετατοπίστηκε από τη μητροπολιτική Ελλάδα στις μεγαλουπόλεις της Ανατολής.

**1.β. Να εξηγήσετε το περιεχόμενο των ακόλουθων ιστορικών όρων:** γραμματικοί, Κοινή Ελληνική

**2ο ΘΕΜΑ**

1. **α.** Ποιος ήταν ο τρόπος λειτουργίας της οικονομίας στον ελληνιστικό κόσμο;
2. **β.** Ποιο σύστημα διακυβέρνησης επικράτησε στα ελληνιστικά βασίλεια της Ανατολής και ποια ήταν τα χαρακτηριστικά του;
3. **γ.** Να περιγράψετε την κοινωνική διάρθρωση του ελληνιστικού κόσμου.